Matriekseksamen begin dánArgieffoto Die departement van onderwys het reeds die datums vir vanjaar se Nasionale Senior Sertifikaat- (NSS-)eksamen aangekondig. Vanjaar se eksamen skop op 19 Oktober af en sal tot 26 November voortduur. Angie Motshekga, minister van basiese onderwys, sê praktiese vakke soos rekenaartoepassingstegnologie (RTT) en inligtingstegnologie (IT) gaan onderskeidelik 13 en 14 Oktober afgelê word. “Indien kragonderbrekings eksamenplanne kelder, soos wat verlede jaar die geval was, sal praktiese vakke weer op 27 Oktober geskryf word,” het Motshekga gesê. Die hereksamens vir verlede jaar se matrieks gaan van 4 Mei tot 11 Junie vanjaar plaasvind. Die uitslae vir hierdie eksamens word dan op 30 Julie bekendgemaak. Motshekga sê alle godsdienstige organisasies is in rekening gehou met die opstel van die 2020-eksamenroosters om hul godsdienstige vakansies in ag te neem. Die departement moedig matrieks aan om goed voor te berei vir vanjaar se eksamens. “Ons doen ook weereens ŉ beroep op lede van die publiek om skole te beskerm, veral tydens eksamentyd, wanneer bykomende maatreëls ingestel moet word om ŉ bevorderlike omgewing vir hersiening te skep,” het Motshekga gesê.